Pr Heidy Purga	
Kultuuriminister	 26.03.2024 nr 1-12/370 - 1	

	
Tallinn Euroopa spordipealinnana 2025. aastal		

Austatud proua minister
	
Brüsselis, 6. detsembril 2022 toimunud ACES Euroopa auhinnagalal anti Tallinnale üle 2025. Euroopa Spordipealinna tiitel. Euroopa spordipealinna tiitel on auhinnaks linnale, kel on silmapaistev spordikorraldus ja väärib esiletõstmist üleeuroopaliselt.
Euroopa Spordipealinna eesmärgiks on tõsta aktiivne eluviis fookusesse ja saada üha enam inimesi aktiivselt liikuma. Soovime selleks kkorraldad erinevaiad spordisündmusi ja tegevusi kogu aasta vältel, mis pakuksid põnevaid hetki nii sportlastele kui ka kõigile kaasaelajatele ning leida uusi suundi ja võimalusi, kuidas spordivaldkonda linnas ning linnaelanike seas veelgi jätkusuutlikumalt arendada. Tallinn on sporti arendav, panustav ning tervislikke ja aktiivset elustiili väärtustav linn. Tallinn on väärtustanud kogukonnakeskset spordi arendamist ning loonud selleks kaasaegse ja mitmekülgse taristu. 
See ei ole ainult Tallinna vaid ka rkogu riigi võimalus. Kohalikul tasandil võtame aluseks 3 suuremat eesmärki strateegiadokumendist „Eesti spordipoliitika põhialused aastani 2030“ - valdav osa elanikest liigub ja spordib; liikumine ja sport on sidususe, vaimsuse ja positiivsete väärtushinnangute kandja ning Eesti on rahvusvahelisel tasemel tulemustlikult ja väärikalt esindatud.
Me keskendume oma inimeste liikumisaktiivsuse tõstmisel. Kaasame lisaks omadele ka rahvusvahelised eeskujud ning loome võimalused sportlikeks mõõduvõttudeks. Suurimaks rahvusvaheliseks spordisündmuseks saab olema Rahvusvaheliste Laste Mängude (International Childrens Games - ICG) korraldamine 2025. aasta augustis. Rahvusvahelised Laste Mängud toovad Tallinnasse umbes 1500 osalejat erinevatest maailma riikidest. 
Kaasame strateegilised partnerid, kellede hulka kuulub kindlasti ka Kultuuriministeerium. 
Tallinn on heaks ja toetavaks partneriks senistele suurtele spordisündmustele ja 2025. aastal Tallinna võõrustavatele tiitlivõistlustele.  2025. aastal on plaan algatada ja olla eestvedajaks uuel traditsioonil - Eestimaa Spordimängud, kus kõik Eesti spordihuvilised saaksid osaleda ja mõõtu võtta erinevatel aladel.
Riik on varasemalt toetanud üleeuroopalise tähtsusega ettevõtmisi, näiteks Euroopa kultuuripealinna Tartu 2024, Tallinn - Euroopa rohelist pealinna 2023 elluviimist. Lähtudes eelnevast, teen ettepaneku toetada riigieelarvest spordipoliitika sihte läbi Euroopa spordipealinna elluviimise miljoni euro ulatuses. Füüsiliselt aktiivne kogukond - see on meie ühine eesmärk.
	
Austusega	

(allkirjastatud digitaalselt)	
Tiit Terik	
abilinnapea